पटना। राज्य क पूर्व डीजीपी नारायण मिश्र क संपत्ति सेहो विशेष न्यायालय जब्त करबाक निर्देश देलक अछि। आय स अधिक संपत्ति मामला मे निगरानी हुनकर आवास पर वर्ष 2007 मे छापेमारी केने छल। विभाग क अनुसार ओहि छापेतारी मे श्री मिश्र क आय स एक करोड़ 40 लाख टका बेसी क अर्जित संपत्ति भेटल छल।
 विशेष न्यायालय अधिनियम क तहत दूटा एहन अधिकारी छथि जिनकर संपत्ति न्यायालय क आदेश क बाद जब्त भ चुकल अछि। जखनकि कईटा एहन अधिकारी छथि जिनकर खिलाफ न्यायालय में केस चलि रहल अछि। गया क माइंस इंस्पेक्टर श्याम नारायण सिंह आ हुनकर कनिया ज्ञानती देवी पर आय स बेसी 49 लाख 42 हजार क मामला चलि रहल अछि। दूनू क खिलाफ विशेष न्यायालय नोटिस जारी क पूछने अछि जे किया ने अहांक संपत्ति जब्त क लेल जाए। 